Diari Oficial de la Generalitat Valenciana


Sumari del DOGV 3110, del 29-10-1997 (1997/11562)

Resolució de 25 de juliol de 1997, de la Direcció General d'Interior, de la cancel·lació de la inscripció de la Fundació Hospital Asilo N.ª S.ª de l'Oreto i Sant Patrici.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3110

Data del DOGV
:   29-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11266


Organisme emissor
:   Conselleria de Presidència

Tipus de document
:   Resolució

3628 Resolució de 25 de juliol de 1997, de la Direcció General d'Interior, de la cancel·lació de la inscripció de la Fundació Hospital Asilo N.ª S.ª de l'Oreto i Sant Patrici. [97/C11130]
  
Vist l'expedient de cancel·lació de la inscripció en el Registre de Fundacions de l'entitat Hospital Asil N.ª S.ª de l'Oreto i Sant Patrici, resulten els següents:
  
Fets
  
1. Que l'entitat denominada Fundació Hospital Asil N.ª S.ª de l'Oreto i Sant Patrici, instituïda a l'Alcúdia, va estar classificada com a beneficoparticular per ordre del Ministeri de la Governació, de data 11 de novembre de 1942. Per resolució de 17 de novembre de 1994 de la Conselleria de Treball i Assumptes Socials, es declara procedent l'extinció de la mencionada fundació, sense perjudici de l'oportuna resolució judicial, designant en aqueix acte els integrants de la Comissió Liquidadora. La citada entitat figura inscrita en el Registre de Fundacions de la Comunitat Valenciana amb el número 178(v).
  
2. El dia 23 de juliol de 1997, el senyor Francisco Tomás Almiñana, com a president de la Comissió Liquidadora de la Fundació, va presentar un escrit en què sol·licitava la baixa de la inscripció de la Fundació Hospital Asil N.ª S.ª de l'Oreto i Sant Patrici, en el Registre de Fundacions de la Comunitat Valenciana, atés que aquesta es va extingir per resolució de la Conselleria de Treball i Afers Socials de data 17 de novembre de 1994.
  
Fonaments jurídics
  
1. Aquesta Direcció General és competent per a la tramitació i resolució del present expedient, en virtut d'allò que disposa el Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i el Decret 30/1997, de 26 de febrer, del Govern Valencià, pel que s'aprova el Reglament Orgànic i Funcional de la Conselleria de Presidència.
  
2. La Fundació Hospital Asil N.ª S.ª de l'Oreto i Sant Patrici es declara extingida per resolució de la Conselleria de Treball i Afers de data 17 de novembre de 1994, a l'empara d'allò que disposen els articles 15 i 16 de la Llei General de Beneficència, de 20 de juny de 1849 i l'article 39 del Codi Civil. Per això, es considera improcedent i sense sentit mantenir vigent la inscripció d'una fundació declarada extingida en el Registre de Fundacions; atés que en cas contrari s'estaria donant constància i publicitat a una situació que no reflecteix la realitat.
  
Vistos els preceptes legals citats i altres generals de pertinent aplicació, resolc:
  
1. Cancel·lar la inscripció, en el Registre de Fundacions de la Comunitat Valenciana, de l'entitat Hospital Asil N.ª S.ª de l'Oreto i Sant Patrici, instituïda a l'Alcúdia.
  
Notifiqueu la present resolució, que no posa fi a la via administrativa, amb l'advertència què contra aquesta es pot interposar recurs ordinari davant aquest mateix òrgan o davant el conseller de Presidència en el termini d'un mes, comptador des de la data de la seua notificació.